Dvorac Chambord

Dvorac Chambord (francuski: Château de Chambord) je renesansni dvorac francuskog kralja Françoisa I; najveći iz loirske skupine sa 440 soba i parkom od 4563 ha. Dvorac je 1981. godine upisan na UNESCOv popis mjesta svjetske baštine u Europi. Historija Po nalogu Françoisa I, inspiratora prve renesanse u Francuskoj, započeo je graditi 1519. godine Domenico da Cortona, ali djelomično ga je projektirao Leonardo da Vinci, koji je tada živio u Francuskoj pod kraljevom zaštitom. Gradili su ga francuski zidari P. Nepveu-Trinqueau i J. Cocqueau. U 18. vijeku Jules Hardouin-Mansart mijenja fasadu i dodaje strmo krovište s mansardama i tornjevima. Karakteristike Chambord je čuven po veličanstvenim dimnjacima i tavanskim prozorima koji krase njegov krov i domišljato sagrađenom dvostrukom stubištu. Ono se sastoji od dviju rampa koje počinju sa suprotnih strana okruglog prostora i isprepliću se spiralno a da se nikada ne susreću. Taj je nacrt možda sugerirao Leonardo. Dvorac je dobar primjer upotrebe različitih elemenata koji su činili francusku građevinu početkom 16. vijeka i zbog kojih je karakter cjeline hibridan. Opća koncepcija dvorca s golemim kružnim tornjevima još je uvijek srednjovjekovan, ali pravilnost i simetričnost tlocrta ukazuju na direktan utjecaj talijanskih renesansnih ideja. Ranije obrambene kule otvorene su velikim četvrtastim prozorima, a gusta koncentracija mnogih krovova, dimnjaka i malih kula na velikoj terasi stvaraju neku vrstu "ulice" na terasi. Tim elementima arhitektura Chamborda može se smatrati svojevrsnim manirizmom koji potječe iz prevage kasne gotike nad renesansom. Izvori Opća i nacionalna enciklopedija u 20 knjiga, IV. knjiga, Večernji list, Zagreb, 2005. ISBN 953-7224-04-X Opća povijest umjetnosti, Mozaik knjiga, Zagreb, 2003. ISBN 953-196-631-1 Laurie Schneider Adams, A History of Western Art, McGraw Hill, New York, 2001. ISBN 0-7-231717-5 Velike arhitekture svijeta, urednik John Julius Norwich, Marjan tisak, Split, 2005. ISBN 953-214-266-5 Marilyn Stokstad, Art History (Wolume One), Pearson Prentice Hill, New Jersey, 2005. ISBN 0-13-145529 Vanjske veze Arhitektura renesanse Dvorac Fontainebleau Chenonceaux Azay-le-Rideau Vanjske veze Château de Chambord Fotografije Chamborda Arhivirano 2008-08-08 na Wayback Machine-u